《赋张袁州隐斋三首》
宋代·度正

齐王非爱牛，厉人非爱子。
秉彝未殄灭，生意不可已。
傥能克其未，万物均一体。
胡为隔形骸，强自分彼此。
达人有大观，俯仰尽天理。
从渠美与恶，不与我愠喜。
敬问何以然，请先事克己。

作者简介：宋合州人，字周卿，号性善。光宗绍熙元年进士。为国子监丞，极论李全必反，献镇压之策。官至礼部侍郎。尝从朱熹学。有《性善堂稿》。